मणिरंग पर्वत
मणिरंग (Manirang) भारत के हिमाचल प्रदेश राज्य के किन्नौर ज़िले और लाहौल और स्पीति ज़िले की सीमा पर खड़ा एक पर्वत है। यह 6593 मीटर ऊँचा पर्वत हिमाचल प्रदेश के सबसे ऊँचे पर्वतों में से एक है, हालांकि हिमाचल प्रदेश का सर्वोच्च पर्वत 6816 मीटर ऊँचा रेओ पुरग्यिल है। इसके समीप मणिरंग दर्रा है, जो आधुनिक यातायात आने से पहले स्पीति घाटी और किन्नौर के बीच व्यापारिक मार्ग था। आधुनिक काल में इन दोनों क्षेत्रों के बीच राष्ट्रीय राजमार्ग 505 सड़क सम्पर्क देता है।